Tatjana Tsjernova

Tatjana Sergejevna Tsjernova (russisk: Татьяна Сергеевна Чернова; født 29. januar 1988 i Krasnodar) er en russisk friidrettsutøver som konkurrerer i mangekamp.

 Idrettskarriere 
Tjernova slo igjennom i ungdoms-VM i 2005 der hun vant gull. Året etter deltok hun i junior-VM, der hun også tok gull. I VM 2007 i Osaka måtte hun bryte konkurransen og fikk ikke noe resultat.

I 2008 deltok hun i innendørs-VM i Valencia, der hun ble nummer sju i femkamp. Hun deltok også i OL 2008 i Beijing, der hun først havnet på fjerdeplass. Men etter at hun som ble nummer to, ukrainske Ljudmila Blonska, ble diskvalifisert for doping, gikk bronsemedaljen til Tsjernova. Etter retesting av Tsjernovas dopingprøve fra lekene i 2008, ble også hun diskvalifisert for doping og fratatt medaljen.

I VM i friidrett innendørs 2010 i mars fikk hun bronse i femkamp, og senere på året, i EM i friidrett 2010 i Barcelona ble hun nummer fire i sjukamp med 6512 poeng.

 Dopingdommer 
Etter nye tester av prøvene tatt under VM i friidrett 2009 ble hun i januar 2015 dømt for doping (anabole steroider) av RUSADA, og hennes resultater fra 15. august 2009 til 14. august 2011 ble strøket. Hun ble også utestengt i to år fra 22. juli 2013.RUSADA - Russian athletes (athletics) recognized ineligible , besøkt 29. november 2016. 

IAAF anket dommen inn for Den internasjonale voldgiftsretten for sport (CAS) i Lausanne i mars.IAAF - IAAF appeals six decisions recently made by RUSADA, besøkt 2. desember 2016. CAS fant Tsjernova skyldig i bloddoping, og besluttet i november 2016 å utestengte henne i tre år og åtte måneder, fra 5. februar 2016, med fradrag for perioden 22. juli 2013 til 21. juli 2015, som hun hadde sonet tidligere.CAS - The Court of Arbitration for Sport (CAS) issues decisions in the cases of Tatyana Chernova, Ekaterina Sharmina and Kristina Ugatov (PDF), besøkt 2. desember 2016. De besluttet også at hennes resultater i perioden 15. august 2011 til 22. juli 2013 skulle annuleres.

 Referanser 

 Eksterne lenker 

  Profil hos European Athletics
  Profil hos All-Athletics 

Kategori:Russiske mangekjempere
Kategori:Deltakere for Russland under Sommer-OL 2008
Kategori:Friidrettsutøvere under Sommer-OL 2008
Kategori:Friidrettsutøvere under Sommer-OL 2012
Kategori:Deltakere for Russland under Sommer-OL 2012
Kategori:Personer fra Krasnodar
Kategori:Fødsler i 1988
Kategori:Dopingsaker i friidrett